als_Latn bos_Latn ron_Latn
Kohet e fundit MKTRS -ja ka shpallur nje iniciative per realizimin ne skulpture te shume figurave te shquara te popullit shqiptar. Keto monumente(statuja) jane parashikuar te vendosen ne sheshet qendrore te shume qyteteve ne varesi te vleres kombetare dhe origjines se figurave te shquara qe jane percaktuar per tu perjetesuar.
Kete iniciative, shume personalitete te artit dhe te kultures shqiptare e kane pershendetur, disa te tjere ne njefare menyre e kane kundershtuar me nje sere arsyesh. Motivi kryesor i kundershtise se tyre lidhet se pari, me arsyetimin se ka ikur koha e perjetesimit te figurave te shquara te vendit ne skulpture, e aq me teper ne rrymen realiste te realizimit te tyre ne cfaredo materiali(bronx, mermer etj).
Mendimi im personal eshte se Shqiperia ju eshte borxh njerezve te shquar te saj, qe kane dhene gjakun dhe i kane perkushtuar jeten ketij vendi. Natyrisht qe perjetesimi i tyre ne skulpture duhej te ishte bere shume kohe me pare, pasi skulptoret e talentuar nuk i kane munguar ketij vendi, te pakten duke filluar qe gjysmen e dyte te shekullit te kaluar. Kjo nuk do te thote, qe meqenese nuk u realizuan me pare, nuk duhet te realizohen kurre. Tek e fundit jemi nje komb i vjeter, por nje shtet i ri dhe vetem ne kohen e Zogut te pare, u shfaqen edhe skulptoret e pare qe kishin talentin e aftesine dhe pikerisht i madhi Odhise Paskali dhe paralel me te i madhi Janaq Paco. Kombet e vjetera Europiane i kane perjetesuar prej shekujsh njerezit e tyre te shquar, pasi ka qene shtet dhe mbi te gjitha nuk kane qene te uzurpuar nga perandori per shekuj me rradhe. Kjo nuk do te thote, qe ne sot nuk duhet ti perjetesojme figurat tona te shquara meqenese nuk patem mundesine ti realizojme atehere kur i realizoi Europa plake. Me mire vone se kurre, panvaresisht se disave mund ti duket si dicka qe i perket kohes se shkuar dhe meqenese nuk u realizuan me pare, tashme eshte vone. Per me keq disa, e lidhin ne menyre naive(per te mos thene me keqesi) perjetesimin e figurave te shquara te kombit me tendencen e sistemeve diktatoriale, qe perjetesonte kultin e individit. Kjo eshte qesharake, pasi nuk duhet denuar nje hero kombetar shqiptar pse Stalini, Lenini, Franko, Musolini, Enveri apo Sadami perjetesuan vetveten ne bronx.
Nuk diskutohet nese e meritojne te perjetesohen ne material heronjte e letrave apo te pushkes per liri te ketij kombi, aq te harruar sa i kemi lene. Nuk diskutohet nese Franca e ka kaluar kete fenomen dhe nuk realizon me monumente te njerezve te vet te shquar. Ata e meritojne dhe ne e kemi per nder qe femijet, niperit dhe pasardhesit tane te rriten neper parqe ku misherohen ne skulpture te medhenjte e ketij kombi. E vetmja gje qe eshte e diskutueshme dhe madje duhet pare me shume selektivitet, eshte ana profesionale e realizimit te tyre dhe jo nese duhen perjetesuar apo jo. Te realizohet dobet profesionalisht dhe artistikisht figura e nje njeriu te shquar dhe te vendoset ne sheshin e nje qyteti eshte vertet fyerje per personalitetin dhe vepren e tij dhe njekohesisht per te gjithe shqiptaret.
als_Latn als_Latn als_Latn als_Latn